smcproject/ml-wiki-sentences huggingface dataset:
രൂപമതിയുടെ സൗന്ദര്യം കാരണം മണ്ഡു കീഴടക്കാൻ അധം ഖാനെ പ്രേരിപ്പിച്ചു.
അദം ഖാൻ കോട്ടയിലേക്ക് മാർച്ച് ചെയ്തപ്പോൾ ബാസ് ബഹാദൂർ തന്റെ ചെറിയ സൈന്യവുമായി അദ്ദേഹത്തെ എതിർക്കുകയും പരാജയപ്പെടുകയും ചെയ്തപ്പോൾ രൂപമതി സ്വയം വിഷം കഴിച്ചു.
അങ്ങനെ സംഗീതത്തിലും കവിതയിലും പ്രണയത്തിലും യുദ്ധത്തിലും മരണത്തിലും മുങ്ങിപ്പോയ മാന്ത്രിക പ്രണയകഥ അവസാനിക്കുന്നു.
ഈ പ്രണയത്തെ ചിലർ ഇതിഹാസമായി കണക്കാക്കുമ്പോൾ മറ്റുചിലർ ഇത് സത്യമാണെന്ന് കരുതുന്നു.
ഇൻഡോറിൽ നിന്ന് 100 കിലോമീറ്റർ അകലെയാണ് മണ്ടു.
അവലംബം ഗ്രന്ഥസൂചിക {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite journal }} : Invalid | ref=harv ( help )
രൂപാ ബായ് ഫുർദൂൻജി
ഒരു പാർസി കുടുംബത്തിൽ ജനിച്ച രൂപാ ബായ് ഫുർദൂൻജി ലോകത്തിലെ ആദ്യത്തെ വനിതാ അനസ്‌തറ്റിസ്റ്റായിരുന്നു .
ഹൈദരാബാദിൽ മെഡിസിൻ പരിശീലിച്ച അവർ ഇന്ത്യയിൽ ക്ലോറോഫോം അനസ്‌തെറ്റിക് ആയി അവതരിപ്പിക്കുന്നതിൽ പ്രധാന പങ്കുവഹിച്ചു.
1885-ൽ, ഫുർദൂൻജി തന്റെ പഠനം ആരംഭിച്ചു, ഹൈദരാബാദ് മെഡിക്കൽ കോളേജിൽ മെഡിക്കൽ കോഴ്‌സുകളിൽ ചേരുന്ന അഞ്ച് സ്ത്രീകളിൽ ഒരാളായിരുന്നു.
1889-ൽ അവൾ ഹക്കീം ബിരുദം നേടി, അത് ഒരു മെഡിക്കൽ ഡോക്ടറിന് തുല്യമാണ്.
തുടർന്ന്, അവൾ ബാൾട്ടിമോറിലെ ജോൺസ് ഹോപ്കിൻസ് ഹോസ്പിറ്റലിൽ നിന്ന് മെഡിക്കൽ ബിരുദം നേടി.
1909-ൽ, ആനി ബസന്റിന്റെ പ്രോത്സാഹനത്തോടെ, അനസ്തെറ്റിക്സിൽ കൂടുതൽ പരിചയവും അറിവും നേടുന്നതിനായി ഫുർദൂൻജി സ്കോട്ട്ലൻഡിലെ എഡിൻബർഗിലേക്ക് പോയി.
അവിടെ, എഡിൻബർഗ് സർവകലാശാലയിൽ നിന്ന് ഫിസിക്സിലും കെമിസ്ട്രിയിലും ഡിപ്ലോമ നേടി, കാരണം ഒരു പ്രത്യേക കോഴ്സും അനസ്തെറ്റിക്സിന് പ്രാധാന്യം നൽകിയില്ല.
ഫിസിക്സും കെമിസ്ട്രിയും പഠിക്കാൻ അവൾ തിരഞ്ഞെടുത്തു, കാരണം ഈ വിഷയങ്ങളെക്കുറിച്ചുള്ള അറിവ് അനസ്തെറ്റിക്സ് കൈകാര്യം ചെയ്യുന്ന ഡോക്ടർമാർക്ക് ഉപയോഗപ്രദമാണെന്ന് കണ്ടെത്തി.
അക്കാലത്ത്, അനസ്‌തേഷ്യോളജി പോലെ പ്രത്യേക സ്പെഷ്യാലിറ്റിയോ അനസ്‌തേഷ്യോളജിസ്റ്റിനെപ്പോലെ പ്രത്യേക സ്പെഷ്യലിസ്റ്റോ ഉണ്ടായിരുന്നില്ല.
ശസ്ത്രക്രിയാ വിദഗ്ധർ രോഗികൾക്ക് അനസ്തേഷ്യ നൽകുകയും അബോധാവസ്ഥയിലായ രോഗിയെ ഒരു നഴ്സിന്റെയോ മെഡിക്കൽ വിദ്യാർത്ഥിയുടെയോ പരിചരണത്തിന് കൈമാറുകയും ചെയ്തിരുന്നു.
രൂപാ ബായിയുടെ വൈദഗ്ധ്യം ഏറെ പ്രശംസിക്കപ്പെട്ടു.
1888-ലും 1891-ലും നടന്ന ഒന്നും രണ്ടും ഹൈദരാബാദ് ക്ലോറോഫോം കമ്മീഷനുകളിലെ സ്വാധീനമുള്ള ശബ്ദമായിരുന്നു ഫുർദൂൻജി.
1889-1917 കാലഘട്ടത്തിൽ അവർ ബ്രിട്ടീഷ് റെസിഡൻസി ഹോസ്പിറ്റൽ (ഇന്നത്തെ സുൽത്താൻ ബസാർ ഹോസ്പിറ്റൽ), അഫ്സൽഗൻസ് ഹോസ്പിറ്റൽ (ഇന്നത്തെ ഉസ്മാനിയ ജനറൽ ഹോസ്പിറ്റൽ ), ഹൈദരാബാദിലെ വിക്ടോറിയ സെനാന മെറ്റേണിറ്റി ഹോസ്പിറ്റൽ എന്നിവിടങ്ങളിൽ അനസ്തേഷ്യ നൽകി.
1920-ൽ ഹൈദരാബാദിലെ ചാദർഘട്ട് ആശുപത്രി സൂപ്രണ്ടായി വിരമിച്ചു.
{{ cite journal }} :  CS1 maint: multiple names: authors list ( link ) CS1 maint: unflagged free DOI ( link ) {{ cite journal }} : CS1 maint: uses authors parameter ( link ) /ref റഫറൻസുകൾ
രൂപാങ്കർ ബാഗ്ചി ഇംഗ്ലീഷ് വിലാസം https://ml.wikipedia.org/wiki/Rupankar_Bagchi
ബംഗാളി ഗായകനാണ് രൂപാങ്കർ ബാഗ്ചി .
പ്രശസ്തങ്ങളായ നിരവധി ചലച്ചിത്രഗാനങ്ങൾ ആലപിച്ചിട്ടുണ്ട്.
മികച്ച ഗായകനുള്ള 2014 ലെ ദേശീയ ചലച്ചിത്രപുരസ്കാരം ജാതീശ്വർ എന്ന ബംഗാളി ചിത്രത്തിലെ  'ഏ തുമി കെമോൻ തുമി' എന്ന ഗാനത്തിനു ലഭിച്ചു.
ഗായകരായ ഋതേന്ദ്ര നാഥ് ബാഗ്ചിയുടെയും സുമിത്ര ബാഗ്ചിയുടെയും മകനാണ്.
ശാസ്ത്രീയസംഗീതത്തിൽ അച്ഛനും രബീന്ദ്ര സംഗീതത്തിൽ അമ്മയുമായിരുന്നു ആദ്യ ഗുരുക്കൾ.
സുകുമാർ മിത്രയുടെ പക്കലും ജതിലേശ്വർ മുഖോപാധ്യായുടെയടുത്തും പിന്നീട് പരിശീലം നേടി.
പതിനൊന്നാം വയസ്സു മുതൽ സ്റ്റേജ് പരിപാടികൾ അവതരിപ്പിക്കുന്നു.
ഡിസ്കോഗ്രാഫി നീൽ ബെസ്റ്റ് ഓഫ് രൂപാങ്കുർ 1 2 ഹൈവേ രൂപാങ്കുർ ഓ ചന്ദ് ഷോപ്പിംഗ് മാൾ തൊമാർ താനെ തൊമായ് ഗാന ഷൊനാബോ പുരസ്കാരങ്ങൾ മികച്ച ഗായകനുള്ള 2014 ലെ ദേശീയ ചലച്ചിത്രപുരസ്കാരം അവലംബം ↑ {{ cite press release }} : Check date values in: | accessdate= ( help ) ↑ http://www.rupankar.com/ ↑ http://www.allmusic.com പുറം കണ്ണികൾ ഔദ്യോഗിക വെബ്‌സൈറ്റ് Rupankar Bagchi Rare Collections of Rupankar Bagchi
രൂപാന്തരീകരണം ഇംഗ്ലീഷ് വിലാസം https://ml.wikipedia.org/wiki/Metamorphosis ഒരു കല്ലൻ തുമ്പി രൂപാന്തരീകരണം നടത്തി പക്വമായ അവസ്ഥയിലെത്തിക്കുന്നു.
ഒരു ജീവിക്ക് ജനനശേഷം കോശ വിഭജനം വഴിയും മറ്റും ശരീരത്തിൽ സംഭവിക്കുന്ന  ജൈവശാസ്ത്രമാറ്റങ്ങളെ രൂപാന്തരീകരണം അഥവാ മെറ്റാമോർഫോസിസ് (Metamorphosis) എന്നു വിളിക്കുന്നു.
ചില ഷഡ്പദങ്ങൾ , ഉഭയജീവികൾ , മൊളസ്കുകൾ , ടൂണിക്കേറ്റകൾ മുതലായ ജീവികൾ രൂപാന്തരീകരണത്തിന് വിധേയമാകുന്നു.
പൊതുവായി ഇവയുടെ പെരുമാറ്റത്തിലും സാഹചര്യത്തിലും മാറ്റങ്ങളുണ്ടാകും.
ഷഡ്പദ രൂപാന്തരീകരണം
ടെറിഗോട്ട കുടുംബത്തിൽപ്പെട്ട ഷഡ്പദങ്ങൾക്ക് രൂപം, ശരീര ഘടന എന്നിവക്ക് മാറ്റം സംഭവിക്കാറുണ്ട്.
ഇത് ഏകരൂപാന്തരീകരണമോ ഇതരരൂപാന്തരീകരണമോ ആകാം.
ഏകരൂപാന്തരീകരണത്തിൽ ജീവി ഒരു സമ്പൂർണ്ണ രൂപാന്തരീകരണത്തിനു വിധേയമാകുന്നു.
പ്യൂപ, ലാർവ അവസ്ഥകൾ കാണപ്പെടുന്നത് ഈ വിഭാഗത്തിലാണ്.
ഇതരരൂപാന്തരീകരണത്തിൽ അപൂർണ്ണമായോ ഭാഗികമായോ രൂപാന്തരീകരണം നടക്കുന്നു.
രൂപിണി
1980-കളുടെ തുടക്കത്തിലും 1990-കളിലും ദക്ഷിണേന്ത്യൻ ചിത്രങ്ങളിൽ അഭിനയിച്ചിട്ടുള്ള ഒരു നടി ആണ് കോമൾ മഹുവാകർ അഥവാ രൂപിണി .
അമിതാഭ് ബച്ചൻ , ജയ ഭാദുരി എന്നിവർക്കൊപ്പം മിലി എന്ന ഹിന്ദി ചിത്രത്തിൽ ബാലതാരമായി  അഭിനയിച്ച അവർ പിൽക്കാലത്ത് പ്രശസ്തരായ ദക്ഷിണേന്ത്യൻ നടന്മാരോടൊപ്പം അഭിനയിച്ചു.
മുംബൈയിൽ നല്ല വിദ്യാഭ്യാസമുള്ള കുടുംബത്തിലാണ് മഹുവാകർ ജനിച്ചത്.
അച്ഛൻ അഭിഭാഷകനും അമ്മ ഡയറ്റീഷ്യനുമായിരുന്നു.
ചലച്ചിത്ര നിർമാതാവ് ഋഷികേശ് മുഖർജി യാദൃച്ഛികമായി അവളെ കണ്ടെത്തി, മിലി , കോട്‌വാൾ സാബ് , ഖുബ്സൂറത്ത് തുടങ്ങിയ ചിത്രങ്ങളിൽ തന്റെ ബാല വേഷങ്ങൾ വാഗ്ദാനം ചെയ്തു.
ഡെസ് പാർഡെസ് , പയൽ കി ഝ ങ്കാർ , മേരി അദാലത്ത് , സാഞ്ച് കോ ആഞ്ച് നഹിൻ , നാച്ചെ മയൂരി എന്നിങ്ങനെയുള്ള കുറച്ച് ഹിന്ദി സിനിമകളിൽ കോമൾ മഹുവാകർ എന്ന പേരിൽ അഭിനയിച്ച അവർ ദക്ഷിണേന്ത്യൻ സിനിമകളിൽ അഭിനയിക്കാൻ 1980-കളുടെ അവസാനത്തിൽ അവിടേക്ക് മാറി.
തമിഴ് , കന്നഡ, തെലുങ്ക് മലയാളം ഉൾപ്പെടെയുള്ള ഭാഷകളിൽ രജനീകാന്ത് , കമലഹാസൻ , മമ്മൂട്ടി , മോഹൻലാൽ , വെങ്കിടേഷ് , ബാലകൃഷ്ണ, ജഗദീഷ് , സത്യരാജു , വിജയകാന്ത് , ഡോ വിഷ്ണുവർദ്ധൻ , വി രവിചന്ദ്രൻ, മുകേഷ് , മോഹൻ രാമരാജൻ തുടങ്ങിയ നായകരോടൊപ്പം അഭിനയിച്ചു .
ഫിലിമോഗ്രാഫി തമിഴ് വർഷം ശീർഷകം പങ്ക് കുറിപ്പ് 1987 കൂളിക്കരൻ പ്രിയ നിനായക്ക തെരിന്ത മനാമെ തീർത്ഥ കരൈയിനൈൽ പൂഞ്ചോലായ് മനിതൻ രൂപ 1988 തായ് പാസം എൻ തങ്കാച്ചി പാഡിചവ വള്ളി പുത്തിയ വാനം ദേവകി 1989 പിള്ളാക്കാഗ എനെ പെത റാസ അപൂർവ സാഗോദരാർഗൽ മനോ രാജ ചിന്ന റോജ രൂപിനി 1990 പുലൻ വിസരനായി ഗായത്രി സേലം വിഷ്ണു ശാന്തി ഉലകം പിരാന്ധു ഇനാക്കാഗ പട്ടനാംധൻ പൊഗലമാടി മധുരൈ വീരൻ എംഗ സാമി ശക്തി തലട്ടു പടവ നർമ്മധ മൈക്കൽ മദാന കാമ രാജൻ ചക്കുബായി പട്ടിക്കട്ടൻ 1991 നാടു അധായ് നാടു അന്നൻ കാട്ടിയ വാജി ക്യാപ്റ്റൻ പ്രഭാകരൻ ഗായത്രി വെട്രി കരംഗൽ തങ്ക തമരൈഗൽ പുഡിയ രാജം ഷീല വീറ്റ്‌ല എലി വെലില പുലി നാൻ വലാർത്ത പൂവ് സീത മൂന്ദ്രെജുതിൽ എൻ മൂചിരുക്കം പാർവതി നമ്പൂതിരി നെഞ്ചാമുണ്ടു നെർമൈണ്ടു പിള്ള പാസം 1992 എല്ലായിചാമി കാവേരി 1993 ഉഷൈപാലി പാത്തിനി പെൻ 1994 നമ്മുടെ അന്നാച്ചി അയ്യയുടെ ഭാര്യ താമറായി സരസു മലയാളം വർഷം ശീർഷകം പങ്ക് കോ-സ്റ്റാർ 1989 നാടുവാഴികൾ റോസ്മേരി മോഹൻലാൽ 1990 മിഥ്യ ദേവി 1992 കുണുക്കിട്ട കോഴി സ്വർണലത ജഗദീഷ് , പാർവ്വതി നാടോടി മീര നായർ മോഹൻലാൽ 1993 ബന്ധുക്കൾ ശത്രുക്കൾ ശകുന്തള ജയറാം , ജഗതി ഹിന്ദി പരാമർശങ്ങൾ പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Rupini Rupini at Bollywood Hungama
രൂപവിജ്ഞാനം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Morphology_(linguistics)
സ്വനങ്ങൾ ചേർന്നുണ്ടാകുന്ന അർത്ഥപ്രദാനശേഷിയുള്ള ഏറ്റവും ചെറിയ ഭാഷാ ഘടകമാണ് രൂപിമം .
രൂപിമങ്ങളെക്കുറിച്ചു പഠിക്കുന്ന ഭാഷാശാസ്ത്രശാഖയാണ് രൂപവിജ്ഞാനം .
കാട്ടിൽ എന്ന പദത്തിൽ അർത്ഥപ്രദാനശേഷിയുള്ള രണ്ടു ഘടകങ്ങൾ (രൂപിമങ്ങൾ) ഉണ്ട്. ' കാട് ' എന്ന നാമവും അധികരണാർത്ഥദ്യോതകമായ 'ഇൽ' എന്ന പ്രത്യയവും.
രൂപിമനിർണയത്തിൽ ആദ്യംവേണ്ടത് സംയോജനഫലമായി പദരൂപങ്ങളായിട്ടുള്ളവയിൽ നിന്ന് അവയിലടങ്ങിയിട്ടുള്ള ചെറിയ രൂപമാത്രകളെ വേർതിരിക്കലാണ്.
വിഭക്തികളെയും മറ്റും ഈ രീതിയിൽ വേർതിരിച്ചു കാണിക്കേണ്ടതുണ്ട്.
സംബന്ധികാവിഭക്തിയായ ന്റെ, ഉടെ മുതലായവയെ ഒരേ രൂപിമത്തിന്റെ ഉപരൂപങ്ങളായി കാണുന്നു.
സാമാന്യമായി രൂപിമങ്ങളെ സ്വതന്ത്രമെന്നും ആശ്രിതമെന്നും തിരിക്കാം. 'അമ്മ' എന്നത് സ്വതന്ത്രരൂപിമവും 'ഉടെ' എന്നത് ആശ്രിതരൂപിമവുമാണ്.
ആശ്രിതരൂപിമത്തെയാണ് പ്രത്യയം എന്നുപറയുന്നത്.
പ്രത്യയത്തെ ഏതു രൂപത്തോടാണോ ചേർക്കുന്നത് അതിനെ പ്രകൃതി എന്നു പറയുന്നു.
പ്രകൃതിക്ക് മുന്നിൽ വരുന്ന പ്രത്യയത്തെ പുരഃപ്രത്യയം എന്നും, പിന്നിൽ വരുന്നതിനെ പരപ്രത്യയം എന്നും ധാതുവിനിടയിൽ വരുന്നതിനെ മധ്യപ്രത്യയം എന്നും പറയുന്നു.
രൂപവതി ഇംഗ്ലീഷ് വിലാസം https://ml.wikipedia.org/wiki/Rupavati
കർണാടകസംഗീതത്തിലെ 12ആം മേളകർത്താരാഗമാണ് രൂപവതി ലക്ഷണം,ഘടന ആരോഹണം സ രി1 ഗ2 മ1 പ ധ3 നി3 സ അവരോഹണം സ നി3 ധ3 പ മ1 ഗ2 രി1 സ കൃതികൾ കൃതി കർത്താവ് പാലയമാം ശ്രീ ബാലമുരളീ കൃഷ്ണ ശ്രീ കൃഷ്ണ ഭജരേ മുത്തുസ്വാമി ദീക്ഷിതർ അവലംബം
http://www.scribd.com/doc/3081383/CARNATIC-MUSIC-COMPOSITION-DATABASE
രൂപാർ
സിന്ധൂ നദീതട നാഗരികതയുടെ ഭാഗമായി ഇന്ത്യൻ സംസ്ഥാനമായ പഞ്ചാബിലെ രൂപ്നഗർ ജില്ലയിൽ സ്ഥിതിചെയ്യുന്ന ഒരു നഗരമാണ് രൂപാർ അഥവാ രൂപ്നഗർ (രൂപാർ എന്നത് പഴയ പേരാണ്. ഇപ്പോൾ രൂപ്നഗർ എന്നറിയപ്പെടുന്നു).
സിന്ധൂ നദീതട നാഗരികതയുടെ വലിയ നഗരങ്ങളിൽ ഒന്നാണിത്.
ചണ്ഡിഗഡിന്റെ വടക്കുപടിഞ്ഞാറ് ഏകദേശം 43 കിലോമീറ്റർ അകലെയായാണ് രൂപാർ സ്ഥിതിചെയ്യുന്നത്.
ഘാഗ്ഗർ ( ഘാഗ്ഗർ-ഹക്ര ) നദീതടത്തിൽ സ്ഥിതിചെയ്യുന്ന സിന്ധൂനദീതട കേന്ദ്രങ്ങളിലൊന്നാണ് രൂപാർ.
നഗരത്തിൽ സ്ഥിതിചെയ്യുന്ന പുരാവസ്തു മ്യൂസിയം 1998 ൽ പൊതുജനങ്ങൾക്കായി തുറന്നുകൊടുത്തു.
സ്വതന്ത്ര ഇന്ത്യയിലെ ആദ്യത്തെ ഹാരപ്പൻ ഖനന പ്രദേശങ്ങളുടെ  പുരാവസ്തു അവശിഷ്ടങ്ങൾ  ഈ മ്യൂസിയത്തിൽ പ്രദർശിപ്പിച്ചിരിക്കുന്നു.
ഈ ഖനനത്തിലൂടെ ഹാരപ്പൻ കാലഘട്ടം മുതൽ മധ്യകാലം വരെയുള്ള സാംസ്കാരിക ക്രമം വെളിപ്പെടുന്നു.
ഹാരപ്പൻ കാലത്തെ പുരാതന വസ്തുക്കൾ, ചന്ദ്രഗുപ്തന്റെ സ്വർണ്ണനാണയങ്ങൾ, ചെമ്പ്, വെങ്കല ഉപകരണങ്ങൾ എന്നിവ ഇവിടെത്തെ പ്രധാന പ്രദർശന വസ്തുക്കളിൽ ഉൾപ്പെടുന്നു.
സിന്ധൂ നദീതട നാഗരികതയുടെ ഭാഗമായ രൂപാർ പുരാവസ്തു മ്യൂസിയം,രൂപാർ അവലംബം Wikimedia Commons has media related to സിന്ധു നദീതട സംസ്കാരം .
രൂപിമം ഒരു പരമ്പരയുടെ ഭാഗം വായന Learning to read Learning to read Scientific Theories Models Dual route theory Simple view of reading Cognitive processes Comprehension Phonemic awareness Phonological awareness Subvocalization Word recognition Reading instruction Analytic phonics Basal reader Guided reading Independent reading Literature circle Phonics Reciprocal teaching Synthetic phonics Whole language Reading rate Fluency Slow reading Speed reading Readability Readability Readability tests വായനയിലെ വ്യത്യാസങ്ങളും വൈകല്യങ്ങളും ഡിസ്‌ലെക്സിയ Hyperlexia Reading disability Reading for special needs ഭാഷ Alphabetic principle ബ്രെയിൽ ലിപി Dolch word list Grapheme History of printing ഭാഷ Languages by writing system Morpheme Orthography സ്വനിമം Sight word Vocabulary എഴുത്ത് ലിപി സാക്ഷരത ബാലസാഹിത്യം Critical literacy Close reading Distant reading Great books സാക്ഷരത സാഹിത്യം Literary criticism Functional illiteracy Family literacy ക സ തി
ഭാഷയിലെ അർത്ഥമുള്ള ശബ്ദങ്ങളിൽ ഏറ്റവും ചെറുതാണ് രൂപിമം.
ഭാഷാശാസ്ത്ര പഠനത്തിലെ രൂപവിജ്ഞാനീയത്തിലാണ് രൂപിമം ചർച്ചചെയ്യപ്പെടുന്നത്.
ഭാഷയുടെ അടിസ്ഥാന ശബ്ദങ്ങളായ സ്വനം, സ്വനിമം , ഉപസ്വനം എന്നതുപോലെ ഭാഷയിലെ അർത്ഥമുള്ള ശബ്ദങ്ങളെ രൂപം, രൂപിമം, ഉപരൂപം എന്നിങ്ങനെ തിരിക്കാം.
രൂപിമം (morpheme)
ഭാഷയിലെ അർത്ഥയുക്തമായ ഏറ്റവും ചെറിയ മൂലകമാണ് രൂപം എന്ന് ഡോ.കെ.എം.പ്രഭാകരവാര്യർ സ്വനങ്ങളും സ്വനിമങ്ങളും തമ്മിലുള്ള ബന്ധം പോലെയാണ് രൂപങ്ങളും രൂപിമങ്ങളും തമ്മിലുള്ളത്.
മിടുക്കന്മാർ എന്ന പ്രയോഗത്തിൽ മിടുക്ക്- അൻ- മാർ, എന്നിങ്ങനെ രൂപിമങ്ങൾ ചേർന്നിരിക്കുന്നു.
അർത്ഥയുക്തമായ പദങ്ങൾ പോലെ പ്രത്യയങ്ങളും രൂപിമങ്ങളാണ്.
ഒരർത്ഥം ഉത്പാദിപ്പിക്കുന്ന സ്വനങ്ങളും രൂപിമങ്ങളായി വരാം.
ഒരേഅർത്ഥമുള്ള ഒന്നിലധികം രൂപങ്ങളുണ്ടെങ്കിൽ അവയാണ് ഉപരൂപം.
ന്റെ, ഉടെ എന്നിവ സംബന്ധികാർത്ഥത്തിൽ ഉപയോഗിക്കുന്ന രൂപങ്ങളാണ്.
ഒരേ അർത്ഥത്തിൽ ഉപയോഗിക്കുന്നതിനാൽ ഇവയ്ക്ക് ഉപരൂപ പദവിനൽകാം.
മലയാളത്തിലെ ഭുതകാലപ്രത്യയങ്ങളാണ് തു, ഇ എന്നിവ, അതിനാൽ അവ ഒരു രൂപിമത്തിന്റെ ഉപരൂപങ്ങളാണ്.
രൂപിമങ്ങളെ സ്വതന്ത്രം ആശ്രിതം എന്നിങ്ങനെ തിരിക്കാം.
ഒരു വാക്യത്തിൽ സ്വതന്ത്രമായി ഉപയോഗിക്കാവുന്ന രൂപിമങ്ങൾ സ്വതന്ത്രരൂപിമങ്ങൾ.
തല, മല, കല, തടി, വീട്, ആന തുടങ്ങി നാമങ്ങൾ വാക്യത്തിൽ സ്വതന്ത്രമായി ഉപയോഗിക്കാം.
അതിനാൽ ഇവ സ്വതന്ത്ര രൂപിമങ്ങളാണ്.
എന്നാൽ വിഭക്തി (എ, ക്ക്, ആൽ, ന്റെ,ഓട്, ഇൽ) ലിംഗം(അൻ, അൾ) വചനം(കൾ,അർ,മാർ) കാലം(തു,ഉം,ഇ)പ്രകാരം(അട്ടെ,അണം,ആം) ഇവയെ സൂചിപ്പിക്കുന്ന രൂപിമങ്ങൾ നാമത്തോടൊ ക്രിയയോടോ ചേർന്നു മാത്രമേ വരുകയുള്ളു.
അതിനാൽ ഇവ ആശ്രിതരൂപിമങ്ങൾ.
അവലംബം ↑ ഭാഷാശാസ്ത്രവിവേകം, വള്ളത്തോൾ വിദ്യാപീഠം, ശുകപുരം, പുറം-81
രാം ഗോപാൽ (രചയിതാവ്)
ഒരു ഇന്ത്യൻ എഴുത്തുകാരനും ചരിത്രകാരനുമാണ് രാം ഗോപാൽ (ജനനം: 1925).
ലോക്മാന്യ തിലകിനെ കുറിച്ചുള്ള അദ്ദേഹം തയ്യാറാക്കിയ ജീവചരിത്രം 'ശ്രദ്ധേയമായ ചരിത്ര പുസ്തകമായും ആധികാരികവും
നിലവാരവുമുള്ള രചനയായി' പത്രങ്ങൾ കണക്കാക്കിയിരുന്നു.
'ഇത് വളരെ നന്നായി ചെയ്‌തിരിക്കുന്നു' എന്ന് ഇതിനെ വിലയിരുത്തി ദി ടൈംസ് പ്രസിദ്ധീകരിച്ചു.
ഇന്ത്യൻ മുസ്‌ലിമുകൾ - ഒരു രാഷ്ട്രീയ ചരിത്രം (1858-1947)എന്ന അദ്ദേഹത്തിന്റെ പുസ്തകം ഏറെ പ്രശംസ നേടി.
പൗരധർമ്മത്തെ കുറിച്ചും രാഷ്ട്രീയത്തിന്റെയും നിരവധി പുസ്തകങ്ങളും രചിച്ചിട്ടുണ്ട്.1942 ഓഗസ്റ്റിൽ ക്വിറ്റ് ഇന്ത്യ പ്രക്ഷോഭവുമായി ബന്ധപ്പെട്ട് അദ്ദേഹത്തെ അറസ്റ്റ് ചെയ്ത്  ലക്നൗ സെൻട്രൽ ജയിലിൽ അടച്ചിരുന്നു.
ആദ്യമായി തൊഴിൽ  ജീവിതം ആരംഭിച്ചത് യു.പി.യിലെ അലഹബാദിൽ നിന്ന് പ്രസിദ്ധീകരിച്ച പ്രഥമ ഇംഗ്ലീഷ് ഭാഷാ ദിനപത്രത്തിൽ എഡിറ്റോറിയൽ ആയാണ്.
ഉത്തർപ്രദേശ് നിയമസഭാ കൗൺസിലിൽ അംഗമായിരുന്നു രാം ഗോപാൽ.
രചനകൾ ഇംഗ്ലീഷ് Lokmanya Tilak—A Biography Indian Muslims—A political Study (1858–1947) British Rule in India—An Assessment , Asia Publishing House, 1983 Trails of Nehru How the British Occupied Bengal Linguistic Affairs of India Indo-Pakistan War and Peace How India Struggled for Freedom Man and Reason Spotlight on Democracy in India , Pustak Kendra, 1970 India Under Indra Eight Leading Lights Indian Freedom Rhetorics Realities ഹിന്ദി Bhartiya Raajneeti Victoriya se Nehru Tak Hindi ke sangharsh (Svatantratā-pūrva Hindī ke saṅgharsha kā itihāsa) https://catalog.loc.gov/vwebv/holdingsInfo?searchId=1972 recCount=25 recPointer=87 bibId=8937110 Tapaswani അവലംബങ്ങൾ ബാഹ്യ ലിങ്കുകൾ
രാം ചരൺ
രാം ചരൺ ( ജനനം 27 മാര്ച്ച്  1985) തെലുഗു സിനിമാരഗത്തെ ഒരു അഭിനേതാവാണ്.
ഇദ്ദേഹം വ്യവസായ രംഗത്തും കുതിരസവാരികളിലും തൻറെതായ വ്യക്തിമുദ്ര പതിപ്പിച്ചിട്ടുണ്ട്.
ഇദ്ദേഹം ആന്ധ്രാപ്രദേശിൻറെ നന്തി അവാർഡ് രണ്ട് പ്രാവശ്യവും സൗത്ത് ഫിലിംഫെയർ അവാർഡ് രണ്ട് പ്രാവശ്യവും CineMAA അവാർഡ് രണ്ട് പ്രാവശ്യവും ഒരു സന്തോഷം ബെസ്റ്റ് ആക്ടർ അവാർഡും  ലഭിച്ചിട്ടുണ്ട്.
2011-ൽ നോർത്ത്  അമേരിക്കൻ തെലുങ്ക് സൊസൈറ്റി (NATS) യുടെ യൂത്ത് ഐക്കൺ അവാർഡും  ലഭിച്ചു.
Ram Charan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
രാം ദുലാരി സിൻഹ ഇംഗ്ലീഷ് വിലാസം https://ml.wikipedia.org/wiki/Ram_Dulari_Sinha
മുൻ കേരള ഗവർണറാണ് റാം ദുലാരി സിൻഹ (1922 - 1994).
കേന്ദ്ര മന്ത്രിയായും പ്രവർത്തിച്ചിട്ടുണ്ട്.
കേന്ദ്ര ആഭ്യന്തര മന്ത്രിയും ബീഹാർ സംസ്ഥാന മന്ത്രിസഭയിൽ അംഗവുമായിരുന്നു രാം ദുലാരി സിൻഹ.
വിദ്യാർത്ഥിയായിരുന്ന കാലം മുതൽ രാഷ്ട്രീയ ജീവിതം ആരംഭിച്ചു.
1947 മുതൽ 1948 വരെ ബീഹാർ യൂത്ത് കോൺഗ്രസ്സ് ജനറൽ സെക്രട്ടറി, മഹിളാ കോൺഗ്രസ്സ് ഓർഗനൈസിങ് സെക്രട്ടറി എന്നീ സ്ഥാനങ്ങൾ വഹിച്ചിരുന്നു.
1951ൽ രാം ദുലാരി സിൻഹ ബിഹാറിലെ മജോർ ഗഞ്ച് മണ്ഡലത്തിൽ നിന്നും വിജയിച്ച് നിയമസഭാ അംഗമായി.
1969ലും 1972ലും നടന്ന അസംബ്ലി തിരഞ്ഞെടുപ്പുകളിൽ ഗോപാൽഗഞ്ച് മണ്ഡലത്തിൽ നിന്നും തെരഞ്ഞെടുക്കപ്പെട്ട് നിയമസഭയിലെത്തി.
1971 മുതൽ 1977 വരെ തൊഴിൽ, വിനോദ സഞ്ചാരം, കരിമ്പ് കൃഷി, സാമൂഹിക ക്ഷേമം, പാർലമെന്ററികാര്യം തുടങ്ങിയ വകുപ്പുകളുമായി കാബിനറ്റ് മന്ത്രിയായി സേവനമനുഷ്ഠിച്ചു.
1984ൽ നടന്ന പാർലമെന്റ് തിരഞ്ഞെടുപ്പിൽ ബിഹാറിലെ ഷിയോഹർ മണ്ഡലത്തിൽ നിന്നും വിജയിച്ച ദുലാരി 1984 മുതൽ 1988 വരെ രാജീവ് മന്ത്രിസഭയിലുണ്ടായിരുന്നു.
കേരള ഗവർണർ ആയി നിയമനം
സംസ്ഥാനത്തിന്റെ ഒമ്പതാമത്തെ ഗവർണറായി രാം ദുലാരി സിൻഹ ചുമതലയേറ്റത് 1988ലായിരുന്നു.
കേരളത്തിലെ രണ്ടാമത്തെ വനിത ഗവർണർ എന്ന വിശേഷത്തോടെയായിരുന്നു രാം ദുലാരി സിൻഹയുടെ വരവ്.
നായനാർ ആണ് അന്ന് മുഖ്യമന്ത്രി.
കെ കരുണാകരൻ പ്രതിപക്ഷ നേതാവും.
ദേശീയ തലത്തിൽ തന്നെ വിവാദമുണ്ടായ ഗവർണർ നിയമനങ്ങളിലൊന്നായിരുന്നു രാം ദുലാരി സിൻഹയുടേത്.
1988ൽ കോൺഗ്രസ് സർക്കാർ ആറ് സംസ്ഥാനങ്ങളിലേക്കാണ് ഗവർണർമാരെ നിയമിച്ചത്.
ഇതിൽ മൂന്ന് കോൺഗ്രസ് ഇതര സംസ്ഥാനങ്ങളിലേക്ക് നിയമിക്കപ്പെട്ടത് മുൻ കോൺഗ്രസ് അല്ലെങ്കിൽ പാർട്ടി ചായ്‌വുള്ള വ്യക്തികളെ ആയിരുന്നു.
കേരളത്തിൽ രാം ദുലാരി സിൻഹയും ഹരിയാനയിൽ എച്ച് എൻ ബരാരിയെയും കർണാടകയിൽ പി വെങ്കിടസുബ്ബയ്യയും.
രാം ദുലാരി സിൻഹയുടെ നിയമനത്തിനെതിരേ സംസ്ഥാന സിപിഎം അന്ന് തന്നെ പ്രതിഷേധിച്ചിരുന്നു.
ഇത്തരം നിയമനങ്ങൾ കേന്ദ്ര-സംസ്ഥാന ബന്ധങ്ങൾക്കോ ജനാധിപത്യ സംവിധാനത്തിന്റെ സുഗമമായ പ്രവർത്തനങ്ങൾക്കോ സഹായകമല്ലെന്ന് സിപിഎം പിബിയും പ്രസ്താവനയിറക്കി.
മറ്റ് സംസ്ഥാനങ്ങളിലും ഇത്തരം നിയമനങ്ങൾക്കെതിരേ പ്രതിഷേധങ്ങളുണ്ടായി.
ഗവർണർ-മുഖ്യമന്ത്രി ഏറ്റുമുട്ടൽ
ഗവർണർ പദവിയിലേറി ഒറ്റമാസം കഴിഞ്ഞപ്പോൾ തന്നെ രാം ദുലാരി സിൻഹയും നായനാർ സർക്കാരും തമ്മിലുള്ള യുദ്ധമുഖം തുറന്നു.
സംസ്ഥാനത്ത് ഇടതുമുന്നണിയുടെ സഹകരണത്തോടെ അഖിലേന്ത്യ ബന്ദ് നടന്നിരുന്നു.
ആ ദിവസം നടന്ന ആക്രമസംഭവങ്ങൾ മുഖ്യമന്ത്രിയുടെ ശ്രദ്ധയിൽപ്പെടുത്തുകയും ക്രമസമാധാനം നിലനിർത്താൻ വേണ്ട നടപടി സ്വീകരിക്കാൻ ബന്ധപ്പെട്ട ഉദ്യോഗസ്ഥർക്ക് നിർദേശം നൽകാൻ ആവശ്യപ്പെടുകയും ചെയ്ത കാര്യം രാം ദുലാരി സിൻഹ പത്രലേഖകരെ അറിയിച്ചു.
ഗവർണർമാർ നേരിട്ട് മാധ്യമ പ്രവർത്തകരെ കാണുകയെന്ന അസാധാരണമായ നടപടി കേരള രാഷ്ട്രീയത്തിൽ  വൻ ചർച്ചയായി.
ഇതോടെ രാം ദുലാരി സിൻഹ-നായനാർ സർക്കാർ ഏറ്റുമുട്ടലിന് തുടക്കവുമായി.
കാര്യങ്ങളുടെ പോക്ക് ശരിയല്ലെന്ന് മനസിലാക്കിയ ഇ കെ നായനാർ വിഷയത്തിൽ നിയമസഭയിൽ മറുപടി നൽകി, നായനാരുടെ വാക്കുകൾ ഇങ്ങനെയായിരുന്നു- "ഭരണഘടനയുടെ 123(1) ഖണ്ഡിക ആർട്ടിക്കിൾ 163(1) പ്രകാരം ഗവർണർ മുഖ്യമന്ത്രി തലവനായിട്ടുള്ള മന്ത്രിസഭയുടെ നിർദേശ പ്രകാരമാണ് പ്രവർത്തിക്കേണ്ടത്. ഗവർണർക്ക് സ്വയം വിവേചനാധികാരമുള്ള കാര്യങ്ങളിൽ സ്വയം പ്രവർത്തിക്കാവുന്നതാണ്. 174ാം ഖണ്ഡികപ്രകാരം നിയമസഭ വിളിച്ചുകൂട്ടൽ, 175ാം ഖണ്ഡിക പ്രകാരം ഗവർണറുടെ നിയമസഭയിലെ പ്രസംഗം, 213ാം ഖണ്ഡിക പ്രകാരം ഓർഡിനൻസുകൾ പുറപ്പെടുവിക്കുന്നതിനുള്ള അധികാരം കൂടാതെ ഓർഡിനൻസുകൾ പുറപ്പെടുവിക്കുന്നതിനുള്ള അധികാരം കൂടാതെ അതേപോലുള്ള ചില ഖണ്ഡികകളിൽ ഉള്ള വകുപ്പുകൾ പ്രകാരം ഗവർണറിൽ നിക്ഷിപ്തമായിട്ടുള്ള അധികാരം മന്ത്രിസഭയുടെ തീരുമാനമെന്ന നിലയിൽ മുഖ്യമന്ത്രി നിർദേശിക്കപ്പെടുമ്പോൾ മാത്രമാണ് ഗവർണർ പ്രവർത്തിക്കേണ്ടത്. ഗവർണറുടെ വിവേചനാധികാരം പ്രകാരമുള്ള ഖണ്ഡികകൾ ഏതാണെന്ന് ഭരണഘടനയിൽ എടുത്തുപറഞ്ഞിട്ടില്ല. പക്ഷെ ഭരണഘടനാ പണ്ഡിതൻമാർ രണ്ട് ഖണ്ഡികകളുടെ കാര്യത്തില് യോജിപ്പ് പ്രകടിപ്പിച്ചിട്ടുണ്ട്. 200ാം ഖണ്ഡിക പ്രകാരം നിയമസഭ പാസാക്കിയ ബില്ലുകൾക്ക് അനുമതി കൊടുക്കുക, അല്ലാത്ത പക്ഷം വീണ്ടും നിയമസഭയിലേക്ക് തിരിച്ചയക്കുക, 358ാം ഖണ്ഡിക പ്രകാരം സംസ്ഥാന സർക്കാരിന് എതിരായി രാഷ്ട്രപതിയ്ക്ക് റിപ്പോർട്ട് സമർപ്പിക്കുന്ന കാര്യം, ഈ രണ്ടിലും ഗവർണർക്ക് വിവേചനാധികാരമുണ്ട്. സർക്കാരിന്റെ ദൈനം ദിനകാര്യങ്ങളിൽ ഒരു ഗവർണർക്ക് ഇടപെടാൻ യഥാർത്ഥത്തിൽ ഇടപെടാൻ അധികാരമോ അവകാശമോ ഇല്ല. ക്രമസമാധാനം പാലിക്കുക എന്നത് സർക്കാരിന്റെ ദൈനംദിന പ്രവർത്തനങ്ങളിൽ പെട്ടത് മാത്രമാണ്. ഗവർണർ വിഷയം ഫോണിൽ എന്നോട് സംസാരിച്ചപ്പോൾ സൗഹൃദഭാഷണം സൗഹൃദഭാഷണം നടത്തിയെന്ന് മാത്രമാണ് കരുതിയത്. അതിൽ ഒരപാകതയും എനിക്ക് അപ്പോഴും തോന്നിയില്ല. പക്ഷെ ഒരു പൊതു പ്രസ്താവന ചെയ്തത് ശരിയല്ല എന്നാണ് എന്റെയും സർക്കാരിന്റെയും അഭിപ്രായം".
നായനാരുടെ പ്രസ്താവനയ്ക്ക് പിന്നാലെ ലോക്‌സഭയിലും ഇക്കാര്യം ചർച്ചാ വിഷയമായി.
സിപിഎമ്മിലെ സുരേഷ് കുറുപ്പാണ് വിഷയം സഭയിൽ അവതരിപ്പിച്ചത്.
എന്നാൽ സർക്കാരുമായുള്ള ഏറ്റുമുട്ടൽ അവസാനിപ്പിക്കാൻ രാം ദുലാരി തയ്യാറായില്ല.
നായനാർ സർക്കാർ ആവട്ടേ കിട്ടിയ അവസരത്തിലെല്ലാം തിരിച്ചടിച്ചുകൊണ്ടും ഇരുന്നു.
ഓർഡിനൻസുകൾ ഒപ്പിടാതെ ഗവർണർ, രാഷ്ട്രപതിയ്ക്ക് പരാതി നൽകി മുഖ്യമന്ത്രി
കാലിക്കറ്റ് സർവകലാശാല നിയമഭേദഗതി ഓർഡിനൻസിൽ ഒപ്പിടാൻ രാം ദുലാരി സിൻഹ വിസമ്മതിച്ചതോടെയാണ് നായനാർ സർക്കാരുമായുള്ള ഏറ്റുമുട്ടൽ രൂക്ഷമാവുന്നത്.
മന്ത്രിസഭയുടെ ഉപദേശവും തീരുമാനവും മറികടക്കാൻ ഗവർണർക്ക് അധികാരമില്ലെന്ന് സുപ്രിംകോടതി വിധികൾ ഉദ്ധരിച്ച് കൊണ്ടും അല്ലാതെയും നിയമപണ്ഡിതരും സർക്കാരും ചൂണ്ടികാട്ടിയെങ്കിലും രാം ദുലാരി സിൻഹ ഒപ്പിടില്ലെന്ന നിലപാടിൽ ഉറച്ചു നിന്നു.
മുഖ്യമന്ത്രി തന്നെ രാജ്ഭവനിലെത്തി നേരിട്ട് സംസാരിച്ചു.
എന്നിട്ടും ഒപ്പിടാൻ അവർ തയ്യാറായില്ല.
മാത്രമല്ല ഓർഡിനൻസ് രാഷ്ട്രപതിയുടെ പരിഗണനയ്ക്ക് അയച്ച് കൊടുക്കുകയും ചെയ്തു.
കേരള-കാലിക്കറ്റ് സർവകലാശാല സെനറ്റുകളിലേക്കുള്ള സർക്കാർ നോമിനുകളുടെ പ്രശ്‌നം ഇതിനിടെയാണ് ഉണ്ടാവുന്നത്.
നോമിനുകളുടെലിസ്റ്റ് സർക്കാർ അയച്ച് കൊടുത്തെങ്കിലും ഗവർണർ അതിലും ഒപ്പ് വച്ചില്ല.
കേരള സർവകലാശാലയുടെ പ്രതിനിധികളായി ലിസ്റ്റിൽ പെടാത്ത രണ്ടുപേരെ ഗവർണർ സ്വമേധയാ നോമിനേറ്റ് ചെയ്യുകയും ചെയ്തതതോടെ പ്രശ്‌നം വഷളായി.
ഈ വിദ്യാർത്ഥികളാവട്ടെ കെഎസ് യുക്കാർ ആണെന്നും വാർത്ത വന്നു.
മന്ത്രിസഭ തയ്യാറാക്കി സമർപ്പിച്ച ഓർഡിനൻസ് ഗവർണർ തിരസ്‌കരിച്ച അനുഭവം കേരളത്തിൽ മുമ്പൊരിക്കലും ഉണ്ടായിട്ടില്ലായിരുന്നു.
കാലിക്കറ്റ് സർവകലാശാല നിയമഭേദഗതി ഓർഡിനൻസിൽ ഒപ്പിടാതെ മാസങ്ങളോളം പിടിച്ച് വച്ചത്, സർവകലാശാല സെനറ്റുകളിലേക്ക് കെഎസ് യുക്കാരെ നിയമിച്ചു എന്നീ വിഷയങ്ങളിൽ രാം ദുലാരി സിൻഹയ്‌ക്കെതിരേ രാഷ്ട്രപതിയ്ക്ക് പരാതി നൽകി കൊണ്ടായിരുന്നു നായനാർ സർക്കാർ വിഷയത്തിൽ പ്രതികരിച്ചത്.
ഇതിനിടെ രാജ്ഭവൻ ചെലവുകൾക്കുള്ള സംഖ്യയും യാത്ര ചെലവിനുള്ള തുകയും വർധിപ്പിക്കണമെന്ന് അഭ്യർത്ഥിച്ച് രാജ്ഭവൻ മുഖ്യമന്ത്രിയ്ക്ക് കത്തയച്ചു.
രാം ദുലാരി സിൻഹയ്ക്ക് 35000 രൂപയാണ് യാത്രാപടിയായി ബജറ്റിൽ കൊള്ളിച്ചിരുന്നത്.
ശേഷം അരലക്ഷം കൂടി സർക്കാർ അനുവദിച്ച് നൽകി.
ഇതിനും പുറമേ ഒരു ലക്ഷം കിട്ടണമെന്നാണ് ഗവർണരുടെ ആവശ്യം.
ഓഫിസ് ചെലവുകൾക്കായി ഒന്നര ലക്ഷത്തോളം അധികമായും കൊടുക്കണം.
മുൻ ഗവർണർമാരുടെ ചെലവുകൾ പരിശോധിച്ച ശേഷമെ സിൻഹയുടെ ആവശ്യം പരിഗണിക്കു എന്ന് നായനാർ വ്യക്തമാക്കി.
ഗവർണർ സർക്കാർ കടലാസുകൾ വച്ച് താമസിപ്പിച്ച് പ്രയാസപ്പെടുത്തി.
പകരം സർക്കാർ ഗവർണറുടെ ആവശ്യങ്ങളും തീരുമാനമെടുക്കാതെ രാജ്ഭവനെ വിഷമിപ്പിക്കുന്നു.
ഇതിനൊക്കെ ഇടയിലാണ് രാം ദുലാരി സിൻഹ ബീഹാറിൽ നിന്ന് എൽഡി ക്ലർക്ക് യോഗ്യതമാത്രമേയുള്ളുവെന്ന് പറയപ്പെടുന്ന ഒരാളെ പ്രൈവറ്റ് സെക്രട്ടറിയായി നിയമിച്ചത്.
അയാൾക്ക് 35000 രൂപ ശബളം നൽകണമെന്ന് സർക്കാരിനോട് പറഞ്ഞു.
വിഷയം വലിയ വാർത്തയാവുകയും സർക്കാർ ഗവർണർ പറഞ്ഞ സാലറി തള്ളുകയും ചെയ്തു.
പിന്നാലെ കേരള-കാലിക്കറ്റ് സർവകലാശാലകളിലേ സെനറ്റിലേക്ക് വീണ്ടും നാല് പേരെ കൂടി ഗവർണർ നോമിനേറ്റ് ചെയതു.
അവരും സർക്കാർ സമർപ്പിച്ച പട്ടികയ്‌ക്ക്‌ പുറത്തുള്ളവരായിരുന്നു.
ഗവർണർക്കെതിരെ നിയമസഭയിൽ പ്രമേയം
1989 ഫെബ്രുവരി 2നാണ് രാം ദുലാരി സിൻഹയ്‌ക്കെതിരേ ഭരണപക്ഷം നിയമസഭയിൽ ശാസനാ പ്രമേയം പാസാക്കുന്നത്.
റൂൾ 130 പ്രകാരം നിയമസഭയിൽ പ്രമേയം അവതരിപ്പിച്ചത് അന്നത്തെ സിപിഎം പാർലമെന്ററി പാർട്ടി സെക്രട്ടറി ഒ ഭരതനായിരുന്നു.
സ്പീക്കർ വർക്കല രാധാകൃഷ്ണൻ പ്രമേയത്തിന് അവതരണ അനുമതിയും നൽകി.
അന്ന് പ്രതിപക്ഷ നേതാവായിരുന്ന കെ കരുണാകരന്റെ പിന്തുണയും ഗവർണർക്കുണ്ടായിരുന്നു.
സഭയിൽ പ്രമേയത്തെ പ്രതിപക്ഷം എതിർത്തു.
തുടർന്ന് കെ കരുണാകരന്റെ നേതൃത്വത്തിൽ പ്രതിപക്ഷം സഭ ബഹിഷ്‌കരിച്ചു.
ഗവർണർക്കെതിരായ പ്രമേയം നിയമസഭാ ചരിത്രത്തിൽ ഇതുവരെ ഉണ്ടാകാത്തതും, മോശം കീഴ്വഴക്കം സൃഷ്ടിക്കുന്നതെന്നുമായിരുന്നു കെ കരുണാകരൻ സഭയിൽ അന്ന് നടത്തിയ പ്രസ്താവന.
ഗവർണർ പദവി തന്നെ നിർത്തലാക്കണമെന്നായിരുന്നു എം വി രാഘവന്റെ നിലപാട്.
ശാസനാപ്രമേയമൊക്കെ നിയമസഭ പാസാക്കിയെങ്കിലും സിൻഹ താൻകൊടുത്ത പട്ടികയിൽ മാറ്റമൊന്നും വരുത്തിയില്ല.
ഗവർണറെ തിരിച്ചുവിളിച്ച് വിപി സിങ് സർക്കാർ
സംസ്ഥാന സർക്കാരിന്റെ പ്രവർത്തനങ്ങൾ തടസപ്പെടുത്തിയ ഗവർണറെ തിരികെ വിളിക്കണമെന്ന് ആവശ്യപ്പെട്ടുള്ള ഇടതുമുന്നണിയുടെ പ്രക്ഷോഭങ്ങളിലേക്ക് കാര്യങ്ങൾ എത്തിച്ചേർന്നു.
ഗവർണർ പദവിയിൽ ഒരുവർഷം പൂർത്തിയാകുന്ന സമയത്താണ് സിൻഹയ്‌ക്കെതിരേ സംസ്ഥാന വ്യാപകമായി പ്രകടനങ്ങളും യോഗങ്ങളും സംഘടിപ്പിക്കാൻ തീരുമാനമായത്.
സിപിഎമ്മിന്റെ വിദ്യാർത്ഥി പ്രസ്ഥാനമായ എസ്എഫ്‌ഐ തെരുവിൽ പ്രതിഷേധ പ്രകടനങ്ങൾ സംഘടിപ്പിച്ചിരുന്നു.
രാജ്ഭവനിലേക്കും പ്രക്ഷോഭ പരിപാടികൾ എസ്എഫ്‌ഐയുടെ നേതൃത്വത്തിൽ നടത്തിയിരുന്നു.
ഒപ്പം ഇടത് എംപിമാർ ഗവർണറെ തിരികെ വിളിക്കാൻ ആവശ്യപ്പെട്ട് രാഷ്ട്രപതിയ്ക്ക് നിവേദനവും നൽകി.
ആ വർഷം റിപ്പബ്ലിക് ദിനത്തിൽ രാജ്ഭവനിൽ നടന്ന ചായസൽക്കാരത്തിൽ നിന്ന് മുഖ്യമന്ത്രിയടക്കമുള്ളവർ വിട്ടുനിന്നു.
1989 ലെ പൊതു തിരഞ്ഞെടുപ്പിൽ രാജീവ് ഗാന്ധി സർക്കാർ അധികാരത്തിൽ നിന്ന് പുറത്തായി.
ഇടത് പിന്തുണയോടെ വി.പി സിങ്ങ് സർക്കാർ അധികാരത്തിലെത്തിയതോടെയാണ് രാം ദുലാരിയും നായനാർ സർക്കാരും തമ്മിലുള്ള സംഘർഷങ്ങളുടെ മൂർച്ച കുറഞ്ഞത്.
1990 ഫെബ്രുവരിയിൽ വിപി സിങ്ങ് സർക്കാരിന്റെ ശുപാർശയെത്തുടർന്ന് രാഷ്ട്രപതി ഗവർണർ രാം ദുലാരിയോട് ഗവർണ്ണർ സ്ഥാനം ഒഴിയാൻ ആവശ്യപ്പെടുകയും അവർ രാജി സമർപ്പിക്കുകയും  ചെയ്തു.
കേരള  സംസ്ഥാന ഗവർണർ പദവി ഒഴിഞ്ഞ് മൂന്ന് വർഷത്തിന് ശേഷം രാം ദുലാരി സിൻഹ 1994ൽ അന്തരിച്ചു.
LssNew/biodata Archived 2012-02-23 at the Wayback Machine .
Targetstudy.com Archived 2011-08-30 at the Wayback Machine .
Eci.nic.in Archived 2014-07-18 at the Wayback Machine .
Eci.nic.in Archived 2012-09-29 at the Wayback Machine .
രാം ദയാൽ മുണ്ട ഇംഗ്ലീഷ് വിലാസം https://ml.wikipedia.org/wiki/Ram_Dayal_Munda
ആർ. ഡി. മുണ്ട എന്നറിയപ്പെടുന്ന രാം ദയാൽ മുണ്ട (23 ഓഗസ്റ്റ് 1939 - 2011 സെപ്റ്റംബർ 30) ഒരു ഇന്ത്യൻ പണ്ഡിതനും പ്രാദേശിക സംഗീത വ്യാഖ്യാതാവുമായിരുന്നു.
കലാ രംഗത്തെ സമഗ്ര സംഭാവനയ്ക്ക് 2010 ൽ അദ്ദേഹത്തിന് പത്മശ്രീ ലഭിച്ചു.
അദ്ദേഹം റാഞ്ചി സർവകലാശാല വൈസ് ചാൻസലറും ഇന്ത്യൻ പാർലമെന്റിന്റെ ഉപരിസഭയിലെ അംഗവുമായിരുന്നു.
2007 ൽ അദ്ദേഹത്തിന് സംഗീത നാടക് അക്കാദമി അവാർഡ് ലഭിച്ചു.
2011 സെപ്റ്റംബർ 30 ന് റാഞ്ചിയിൽ വച്ച് അദ്ദേഹം അന്തരിച്ചു.
ഇന്ത്യയിലെ ബീഹാറിലെ റാഞ്ചി ജില്ലയിലെ (ഇപ്പോൾ ഝാർഖണ്ഡിൽ) ഗോത്ര ഗ്രാമമായ ദിയൂരിയിലാണ് രാം ദയാൽ മുണ്ട ജനിച്ചത്.
രാം ദയാൽ മുണ്ട പ്രാഥമിക വിദ്യാഭ്യാസം നേടിയത് അംലെസയിലെ ലൂഥർ മിഷൻ സ്കൂളിലാണ്.
സബ് ഡിവിഷണൽ പട്ടണമായ ഖുന്തിയിലാണ് അദ്ദേഹം സെക്കണ്ടറി വിദ്യാഭ്യാസം നേടിയത്.
ബ്രിട്ടീഷ് സാമ്രാജ്യത്തിലെ സ്വയംഭരണത്തിനായുള്ള ചരിത്രപരമായ ബിർസ പ്രസ്ഥാനത്തിന്റെ ഹൃദയഭാഗമെന്ന നിലയിൽ ഖുന്തി പ്രദേശം ലോകമെമ്പാടുമുള്ള പണ്ഡിതന്മാരെ പ്രത്യേകിച്ചും നരവംശശാസ്ത്രത്തിൽ ആകർഷിച്ചു.
മുണ്ടയും മറ്റ് സുഹൃത്തുക്കളുമൊത്ത് വിശിഷ്ട സന്ദർശകർക്കുള്ള വഴികാട്ടിയായി പലപ്പോഴും പ്രവർത്തിച്ചിരുന്നു.
ഇത് അദ്ദേഹത്തിന്റെ പരീക്ഷണാത്മക ലോകത്തെ വികസിപ്പിക്കുന്നതിനുള്ള അടിസ്ഥാനമായി.
ഭാഷാശാസ്ത്രത്തിൽ ശ്രദ്ധ കേന്ദ്രീകരിച്ച് ഉന്നതവിദ്യാഭ്യാസത്തിനുള്ള വിഷയമായി നരവംശശാസ്ത്രത്തെ തിരഞ്ഞെടുത്തത് ഒരു പുതിയ ലോകം അദ്ദേഹത്തിന് തുറന്നു.
നോർമൻ സൈഡിന്റെ മാർഗ്ഗനിർദ്ദേശത്തിൽ ഓസ്ട്രോസിയാറ്റിക് ഭാഷകളുടെ ഇൻഡിക് ഗ്രൂപ്പിനെക്കുറിച്ച് ചിക്കാഗോ സർവകലാശാലയുടെ ഒരു ഗവേഷണ പദ്ധതിയിൽ നിന്ന് ഭാഷാശാസ്ത്രത്തിൽ ഉന്നത വിദ്യാഭ്യാസം നേടുന്നതിനുള്ള അവസരം മുണ്ടയ്ക്ക് ലഭിച്ചു.
ചിക്കാഗോ സർവകലാശാലയിൽ നിന്ന് പിഎച്ച്ഡി നേടിയ മുണ്ട പിന്നീട് സൗത്ത് ഏഷ്യൻ സ്റ്റഡീസ് ഡിപ്പാർട്ട്മെന്റിന്റെ ഫാക്കൽറ്റിയിൽ നിയമിക്കപ്പെട്ടു.
പിന്നീട് അന്നത്തെ വൈസ് ചാൻസലർ കുമാർ സുരേഷ് സിങ്ങിന്റെ അഭ്യർഥന മാനിച്ച് അദ്ദേഹം ആദിവാസി പ്രാദേശിക ഭാഷാ വകുപ്പ് ആരംഭിച്ചു.
അവലംബം പുറംകണ്ണികൾ List of Padma Awardees The Hindu Archived 2012-09-10 at the Wayback Machine .
, full list of Padma awardees (PDF – 92.5 Kb)
രാം നഗർ, ലുധിയാന
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് രാം നഗർ, ലുധിയാന.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് രാം നഗർ, ലുധിയാന സ്ഥിതിചെയ്യുന്നത്.